Á ráðstefnunni voru yfir 1500 fulltrúar víðsvegar að úr heiminum . Skúli Skúlason , formaður stjórnar Lyfjaeftirlits Íslands og Birgir Sverrisson framkvæmdastjóri sátu ráðstefnuna fyrir hönd Lyfjaeftirlitsins . Hafsteinn Pálsson , annar varaforseti ÍSÍ , var fulltrúi ÍSÍ á ráðstefnunni . Thomas Bach forseti Alþjólaólympíunefndarinnar ( IOC ) tilkynnti á ráðstefnunni að IOC myndi verja 10 milljónum dala á næstu Ólympíuöðu í það verkefni að halda íþróttahreyfingunni hreinni og að berjast gegn notkun ólöglegra efna í íþróttum . Hann hvatti jafnframt alla aðila til þess að taka höndum saman og senda íþróttafólki og almenningi þau skilaboð að lyfjamisferli líðist ekki í íþróttahreyfingunni . Bach lagði áherslu á að bæta þyrfti samstarf lyfjaeftirlitsstofnana við ríkisstjórnir þegar kemur að því að koma upp um lyfjamisferli og dæma þyrfti þá sem eru viðloðnir lyfjamisferli , hvort sem það sé íþróttamaðurinn sjálfur eða aðilar í kringum hann . Mestu skiptir að vernda hreint íþróttafólk og tryggja heilindi íþróttahreyfingarinnar . Alþjóðalyfjaeftirlitsstofnunin heldur úti vefsíðunni Speak Up ! , en þar geta íþróttafólk og aðrir stigið fram og sagt frá misferli eða hverju því sem getur grafið undan baráttunni gegn lyfjamisnotkun . Vefsíðan „ Speak Up ! “ , felur í sér þann möguleika að tryggja trúnað og rétt þeirra sem stíga fram . Allir þeir sem verða vitni að , vita um eða hafa rökstuddan grun um að svindl hafi átt sér stað eru hvattir til þess að stíga fram og segja frá . Vefsíðu Speak Up ! má sjá hér .